|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. június 20 - ai rendkívüli**

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés meghozatala Microsoft liszenszek beszerzése |

**Készítette:**

Jámbor Gréta

Referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal beszerzési eljárást indított a Microsoft liszenszek beszerzése tárgyában, tekintettel arra, hogy a jelenlegi éves liszensz konstrukció 2023. június 30. napjával lejár.. Hivatalunk 2021. évben a Microsoft liszenszek megújítására a Microsoft „Open Value” programot választotta 3 éves konstrukció keretében. Ez azt jelenti, hogy a Microsoft 3 éves időtartamra nézi a liszenszek érvényességét évenkénti részletekben történő fizetéssel. Ebben az évben a harmadik érvényességi időszak fog indulni 2023.07.01-től – 2024.06.30-ig. A liszenszek megújítására minden éven beszerzési eljárást kell lefolytatni, amire a Microsoft 30+15 nap türelmi időt biztosít. A beszerzés elmaradása esetén a liszenszeket nem lehet tovább használni.

Ezekre figyelemmel gondoskodni szükséges arról, hogy a Hivatal érvényes liszenszeket használjon.

A beszerzés az alábbi táblázatban megjelölt termékekre terjed ki:

|  |  |  |
| --- | --- | --- |
| **Cikkszám** | **Darabszám** | **Termék neve** |
| KV3-00516 | 250 | Win Enterprise Device SA OLV D 1Y Aq Y1 AP |
| W06-01112 | 250 | Core CAL SA OLV D 1Y Aq Y1 AP UCAL |
| 312-03714 | 1 | ExchgSvrStd SA OLV D 1Y AqY1 AP |
| PGI-00152 | 50 | ExchgEntCAL SA OLV D 1Y AqY1 AP UsrCAL wSrvcs |
| 9EM-00427 | 8 | Win Server Standard Core SA OLV 2L D 1Y Aq Y1 AP |
| 9EA-00516 | 24 | Win Server DC Core SA OLV 2L D 1Y Aq Y1 AP |

A beszerzés értékét nettó 14.200.000 Ft összegre becsültük előzetesen. A várható későbbi szerződéskötés miatt az ajánlattevők ennél a becsült értéknél magasabb összegre tettek ajánlatot, mely a forint euró árfolyam változás kockázata miatt lehetséges. A költségvetésben a rendelkezésre álló összeg a becsült értéket meghaladja, így elegendő a legkedvezőbb ajánlatra. A szerződést határozott időre, annak aláírásától számított 12 hónap időtartamra kívánjuk megkötni.

A jegyzői engedély alapján az alábbi gazdasági szereplőktől kértünk be árajánlatot:

1. **Eco-Line Solutions Kft.** (székhely: 2060 Bicske, Barsi József utca 50., cégjegyzékszám: 07 09 028664, adószám: 26241630-2-07, képviseli: Galgán György ügyvezető)

1. **„HÉJJAS-IRODATECHNIKA” Kft.** (székhely: 2750 Nagykőrös, Eszperantó utca 1. Fsz. 3. ajtó, cégjegyzékszám:13 09 108169, adószám: 13729343-2-13, képviseli: Kodó Zoltán ügyvezető)
2. **EP-COPY Kft.** (székhely: 1105 Budapest, Mongol u. 41., cégjegyzékszám: 01 09 467219, adószám: 12122729-2-42, képviseli: Kis Norbert László ügyvezető)

Az ajánlattételi határidőig (2023. június 12.) az alábbi ajánlatok érkeztek be:

|  |  |
| --- | --- |
| **Ajánlattevő megnevezése** | **Árajánlat** |
| **Eco\_line Solutions Kft.** | 14.959.650 Ft +Áfa |
| **Héjjas-Irodatechnikai Kft.** | 14.853.970 Ft + Áfa |
| **EP-COPY Kereskedelmi és Szolgáltató Kft.** | 14.776.400 Ft + Áfa |

Az ajánlatok kiértékelése céljából 2023. június 12. bírálóbizottsági ülést tartottunk, melynek során megállapítottuk, hogy valamennyi benyújtott ajánlat érvényes, a beszerzési eljárás eredményes.

A bírálati szempontok szerint a **EP-COPY Kft.** (székhely: 1105 Budapest, Mongol u. 41., cégjegyzékszám: 01 09 467219, adószám: 12122729-2-42, képviseli: Kis Norbert László ügyvezető) nyújtotta be a legkedvezőbb ajánlatot.

Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Szabályzat) IV. Fejezet 1.2. d) pontja alapján jelen beszerzésre a nettó 10.000.000 forint összeget elérő vagy meghaladó beszerzési érték esetén alkalmazandó eljárásrend vonatkozik. A Szabályzat IV. Fejezet 2.4. pontja értelmében:

*„a) A nettó 5.000.000 forint összeget meghaladó, de a nettó 10.000.000 forint összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet rendelkezésre áll Budapest Főváros VII. Kerület Erzsébetváros Önkormányzata 2023. évi költségvetéséről szóló, *5106 Informatikai kiadások* c. során.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését **nettó 14.776.400 Ft + Áfa összegben** **a EP-COPY Kereskedelmi és Szolgáltató Korlátolt Felelősségű Társasággal**  (székhely: 1105 Budapest, Mongol u. 41., cégjegyzékszám: 01 09 467219, adószám: 12122729-2-42, képviseli: Kis Norbert László ügyvezető) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (VI.20.) határozata Microsoft liszenszek beszerzése a Polgármesteri Hivatal részére tárgyú beszerzési eljárásban**

1. Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

engedélyezi a **EP-COPY Kereskedelmi és Szolgáltató Korlátolt Felelősségű Társaság** (székhely: 1105 Budapest, Mongol u. 41., cégjegyzékszám: 01 09 467219, adószám: 12122729-2-42, képviseli: Kis Norbert László ügyvezető), valamint Budapest Főváros VII. Kerület Erzsébetvárosi Polgármesteri Hivatal közötti szerződéskötést Microsoft liszenszek beszerzése tárgyában nettó 14.776.400 Ft + Áfa összegben, az aláírástól számított 12 hónapos időtartamra.

**Felelős:** Tóth László jegyző

**Határidő:** a Felek által történő aláírást követően

Budapest, 2023.június 12.

Maár Balázs

irodavezető

Mellékletek:

* ajánlattételi felhívás engedélye
* ajánlattételi felhívás
* Eco-Line Solutions Kft. ajánlata
* EP-COPY Kft. ajánlata
* „HÉJJAS IRODATECHNIKA” Kft. ajánlata
* bírálóbizottsági jegyzőkönyv
* cégkivonatok