|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. június 20 - ai rendkívüli**

**ülésére**

|  |  |
| --- | --- |
| **Tárgy:** | Javaslat a MES-801 forgalmi rendszámú, Renault Kangoo típusú gépjármű értékesítése tárgyában |

**Készítette:**

Major-Pálinkás Alexa

üzemeltetési ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Budapest Főváros VII. Kerület Erzsébetvárosi Polgármesteri Hivatal tulajdonában lévő 2008. évben gyártott MES-801 forgalmi rendszámú, Renault Kangoo típusú haszongépjármű értékesítését javasoljuk annak korára, kihasználhatóságára és műszaki állapotára való tekintettel. Helyette újabb, korszerűbb és több funkciót ellátó gépjármű beszerzését tervezzük Budapest Főváros VII. Kerület Erzsébetváros Önkormányzatának 2023. évi elfogadott költségvetési rendelete szerint. A MES-801 forgalmi rendszámú, Renault Kangoo típusú haszongépjármű értékesítésének időpontját az új gépjármű átvételi idejének függvényében határoznánk meg.

A Főépítészi és Vagyongazdálkodási Iroda által megrendelt műszaki szakértői vélemény (1. számú melléklet) szerint igazoltan, a gépjármű forgalmi értéke nettó 759.055,-Ft + ÁFA, azaz nettó hétszázötvenkilencezer-ötvenöt forint + általános forgalmi adó (bruttó 964.000,- forint). Javasoljuk a gépjármű adásvétel vagy beszámítás útján történő értékesítését.

Tisztelt Bizottság döntési jogköre Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (1) bekezdésén valamint 7. § (5) bek. g) pontján alapul.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

*„7.§ (5) A (2) bekezdésben meghatározott értékű vagyon tulajdonjogának átruházása esetén a Pénzügyi és Kerületfejlesztési Bizottság dönt arról, hogy a vagyon tulajdonjoga versenyeztetési eljárás útján, vagy az alábbi esetekben az átruházás összes lényeges körülményére tekintettel versenyeztetés nélkül kerüljön átruházásra:*

*…*

*g) nettó egymillió forintot meg nem haladó forgalmi értékű vagyon átruházása esetén.”*

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 8. § (1) alapján *„A nettó százezer forint forgalmi, illetve nyilvántartási értéket meghaladó önkormányzati vagyon tulajdonjogának átruházása tárgyában döntés kizárólag a vagyonra vonatkozó 90 napnál nem régebbi forgalmi értéket megállapító szakvélemény alapján, az abban meghatározott forgalmi érték alapul vételével hozható”.*

Kérem a Tisztelt Bizottságot, hogy az előterjesztést megtárgyalni, valamint a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (VI.20.) határozata a MES-801 forgalmi rendszámú gépjármű értékesítéséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. a MES-801 forgalmi rendszámú Renault Kangoo típusú gépjárművet a tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 7. § (5) bek. g) pontja alapján legalább nettó 759.055,-Ft + ÁFA, azaz nettó hétszázötvenkilencezer-ötvenöt forint + általános forgalmi adó (bruttó 964.000,- forint) értékben értékesíti.

2. felkéri a Jegyzőt az értékesítéssel kapcsolatos eljárás lebonyolítására és az adásvételi szerződés aláírására.

**Felelős:**           Tóth László jegyző

**Határidő:**       2023. december 31.-ig

Budapest, 2023. június 6.

dr. Jávori Péter

Városüzemeltetési Iroda vezetője

Előterjesztés mellékletei:

1. számú melléklet: Műszaki szakértői vélemény

2. számú melléklet: Törzslap

3. számú melléklet: Forgalmi engedély