|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023.június 20-ai rendkívüli ülésére**

**Tárgy:**

|  |  |
| --- | --- |
|  | Döntés a Garay Piac költségeinek elszámolásáról és a bérlők felé történő továbbterheléséről |

**Készítette:**

dr. Káli-Nagy Eszter

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

**Tisztelt Bizottság!**

A Garay téri piac (hrsz. 33053/1/A/266, a továbbiakban: Piac) a Garay tér 20. szám alatti Társasházban működik. Az üzlethelyiségek, elárusítóhelyek, raktárak és közös használatú területek után közös költségként eddig az Erzsébetvárosi Piacüzemeltetési Kft. (a továbbiakban: Piacüzemeltetési Kft.) fizette a működéssel kapcsolatban felmerülő (üzemeltetési és közmű) költségeket az üzemeltető – és egyben többségi tulajdonos - Hayad Kft. részére, az Önkormányzat pedig az adminisztrációs közös költséget és a fűtés átalányt a Társasház részére.

A Társasház a villamos áram szolgáltatást az eddigiekben egy olyan szerződéses konstrukcióban vette igénybe, amelyben a szolgáltatást igénybe vevő fél a HAYAD Kft. volt. A Hayad Kft. a Piacra eső költségeket megelőlegezte, majd a Piacüzemeltetési Kft. felé továbbszámlázta, a Társasház pedig beszámította az SzMSz szerint fizetendő közös költségbe.

A Társasház és a Hayad Kft. a vállalkozói energiaárak emelkedése miatt 2022. november 18-tól módosította az áramszolgáltatási szerződéseit, amelynek következtében részben kedvezményes lakossági árszabást vehet igénybe, ugyanakkor a korábbi, üzemeltető felé történő elszámolás helyett az Önkormányzat közvetlenül köteles – a Szervezeti és Működési Szabályzat alapján a közös költség részeként – a Társasház részére megfizetni az áramdíjat.

A Piacüzemeltetési Kft. a Piac fenntartásával járó költségeket – a számított önköltség alapul vételével – üzemeltetési költségként tovább terheli a Piacon lévő üzlethelyiségek bérlőire, amelybe a továbbiakban az Önkormányzat által fizetett költségeket is bele kell számítani.

A Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelet 1. § (2) bekezdése alapján a *„Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal”*, ezért javasoljuk, hogy a Bizottság kérje fel a Piacüzemeltetési Kft.-t az Önkormányzat által megküldött összesítő alapján a költségek önköltségben történő szerepeltetésére és hatalmazza fel annak továbbterhelésére a bérlők felé.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (VI.20.) határozata a Garay Piac költségeinek elszámolásáról és a bérlők felé történő továbbterheléséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

* 1. felkéri az Erzsébetvárosi Piacüzemeltetési Kft.-t, hogy az Önkormányzat által megküldött közös költség összesítő figyelembe vételével az üzemeltetési költség vonatkozásában alakítsa ki az önköltség számítási módszertanát,
  2. felhatalmazza az Erzsébetvárosi Piacüzemeltetési Kft.-t, hogy az önköltség számítási módszertan alapján kiszámított üzemeltetési költséget a bérlők felé továbbszámlázza az Önkormányzat nevében.

**Felelős:** Dobai András ügyvezető; dr. Veninger Gyula Nándor irodavezető

**Határidő:** azonnal

Budapest, 2023. június 7.

dr. Veninger Gyula Nándor

Főépítészi és Vagyongazdálkodási Iroda vezetője

Előterjesztés melléklete:

1. A Társasház tájékoztató levele (Vásárhelyi & Bodoki Ügyvédi Iroda)
2. Áramdíj kiterhelő (minta)