|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. június 20 - ai rendkívüli**

**ülésére**

|  |  |
| --- | --- |
| **Tárgy:** | Javaslat a „zöldfelület fejlesztés tervezése a Kéthly Anna téren” tárgyban hozott 361/2023. (V.30.) sz. PKB határozat módosítására |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága (továbbiakban PKB) feladat- és hatáskörében meghozott 361/2023. (V.30.) számú határozatában döntött arról, hogy Budapest Főváros VII. kerület Erzsébetváros Önkormányzata „Zöldfelület fejlesztés tervezése a Kéthly Anna téren” tárgyában az **s73 Tájépítész Tervező Iroda Korlátolt Felelősségű Társasággal** (Cégjegyzékszám: 01-09-869162; Adószám: 13709307-2-43; Székhely: 1113 Budapest, Bocskai út 44. III. em.) köt szerződést nettó **3.365.500,- Ft + ÁFA, azaz bruttó 4.274.185,- Ft** összegben.

Az ajánlattételi felhívásra érkezett árajánlatok összesítése során a bírálati jegyzőkönyben az s73 Tájépítész Tervező Iroda Korlátolt Felelősségű Társaság által megadott ajánlati árak tévesen kerültek felvezetésre, nettó ajánlati árként a táblázat a bruttó ajánlati árakat tartalmazta.

A benyújtott átajánlatok összesítése a módosítást követően a következő:

|  |  |  |  |  |
| --- | --- | --- | --- | --- |
| ***Gazdasági társaság neve*** | ***Nettó ajánlati ár HUF-ban*** | ***Nettó ajánlati ár HUF-ban*** | ***Nettó ajánlati ár HUF-ban*** | ***Mindösszesen***  ***HUF-ban*** |
|  | ***Almássy utca*** | ***Kéthly Anna tér*** | ***Nefelejcs utca*** |  |
| S-TÉR Kft. | 5 450 000 | 4 950 000 | 3 550 000 | 13 950 000 |
| s73 Kft. | 6 350 000 | 2 650 000 | 7 560 000 | 16 560 000 |
| OpenSpace Kft. | 7 268 000 | 4 479 250 | 6 940 250 | 18 687 500 |

A beszerzési eljárás eredménye az elírás következtében nem változott.

Az Almássy utca és a Nefelejcs utca tekinetében továbbra is az S-TÉR Kft. ajánlata a legkedvezőbb.

A Kéthly Anna tér tekintetében pedig az s73 Kft. nyújtotta be a legkedvezőbb ajánlatot nettó 2.650.000,- Ft + ÁFA, azaz bruttó 3.365.500,- Ft összegben.

Fentiek alapján a 361/2023. (V.30.) sz. PKB határozat módosítása szükséges.

Kérem a Tisztelt Bizottságot, hogy szíveskedjen módosítani a 361/2023. (V.30.) sz. PKB határozatot a határozati javaslat szerint.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (V. 30.) határozata a „Zöldfelület fejlesztés tervezése a Kéthly Anna téren” tárgyában hozott 361/2023. (V.30.) sz. PKB határozat módosításáról**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága úgy dönt, hogy a Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága által meghozott 361/2023. (V.30.) számú határozatát az alábbiak szerint módosítja:

1. Budapest Főváros VII. kerület Erzsébetváros Önkormányzata „Zöldfelület fejlesztés tervezése a Kéthly Anna téren” tárgyában az **s73 Tájépítész Tervező Iroda Korlátolt Felelősségű Társasággal** (Cégjegyzékszám: 01-09-869162; Adószám: 13709307-2-43; Székhely: 1113 Budapest, Bocskai út 44. III. em.) köt szerződést nettó **2.650.000,- Ft + ÁFA, azaz bruttó 3.365.500,- Ft** összegben.
2. Felkéri a Polgármestert a jelzett összeg átcsoportosítására.

Felelős: Niedermüller Péter polgármester

Határidő: azonnal

Budapest, 2023.06.09.

dr. Jávori Péter

irodavezető

Az előterjesztés mellékletei:

1. számú melléklet: árajánlatkérés engedélyezése

2. számú melléklet: OpenSpace Kft. ajánlata

3. számú melléklet: S-Tér Kft. ajánlata

4. számú melléklet: s73 Kft. ajánlata

5. számú melléklet: módosított és az eredeti bírálati jegyzőkönyv

6. számú melléklet: Ajánlattételi felhívás

7. számú melléklet: Műszaki tartalom Almássy utca

8. számú melléklet: Műszaki tartalom Kéthly Anna tér

9. számú melléklet: Műszaki tartalom Nefelejcs utca

10. számú melléklet: 261/2023. (V.30.) sz. PKB határozat