|  |
| --- |
| Budapest Főváros VII. kerület Erzsébetváros Önkormányzata  **Dobai András ügyvezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2023. június 20-i rendkívüli ülésére**

|  |  |
| --- | --- |
| **Tárgy:** | Javaslat az Akácfa Udvar Kft. részére pótbefizetés biztosítására |

**Készítette:**

Dobai András

ügyvezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dobai András ügyvezető** |

**Tisztelt Bizottság!**

Az Akácfa Udvar Kft. 2022. évi beszámolója alapján a Társaság 2022. évi forduló napi saját tőkéje a jogszabályban foglalt tőkekövetelményeknek nem tesz eleget, a vállalkozás folytatásához megfelelő fedezetet nem biztosít.

**A Polgári Törvénykönyvről szóló 2013. évi V. törvény (a továbbiakban: Ptk.) alapján:**

**A 3:189. §** [**A taggyűlés kötelező összehívása]**

*(1) Az ügyvezető késedelem nélkül köteles összehívni a taggyűlést vagy annak ülés tartása nélküli döntéshozatalát kezdeményezni a szükséges intézkedések megtétele céljából, ha tudomására jut, hogy*

*a)* ***a társaság saját tőkéje veszteség folytán a törzstőke felére csökkent;***

*b) a társaság saját tőkéje a törzstőke törvényben meghatározott minimális összege alá csökkent;*

*c) a társaságot fizetésképtelenség fenyegeti vagy fizetéseit megszüntette; vagy*

*d) ha vagyona tartozásait nem fedezi.*

*(2) Az (1) bekezdésben megjelölt esetekben a tagoknak határozniuk kell pótbefizetés előírásáról, a törzstőke mértékét elérő saját tőke más módon való biztosításáról vagy a törzstőke leszállításáról; mindezek hiányában a társaság átalakulását, egyesülését, szétválását vagy jogutód nélküli megszüntetését kell elhatározni. A taggyűlés ezzel kapcsolatos határozatait három hónapon belül végre kell hajtani.*

*(3) Ha a taggyűlés befejezését követő három hónapon belül az összehívására okot adó, az (1) bekezdés a) pontja szerinti körülmény változatlanul fennáll, a törzstőkét le kell szállítani. Ha a törzstőke leszállítására nincs mód, a társaságnak a törzstőke leszállításának meghiúsulására előírt rendelkezéseket kell alkalmaznia.*

Az alapító okirat szerinti 356.500.000 forintos törzstőkéhez képest a saját tőke 177.103.000 forintra csökkent, ezzel nem éri el a törzstőke felét (178.250.000 forintot). Mivel a sajáttőke-hiány tartós, a tulajdonos intézkedését - a saját tőke rendezését - teszi szükségessé.

A veszteség fedezete pótlásának leggyorsabb és legegyszerűbb módja a pótbefizetés, amely – ha a Társaság helyzete később lehetővé teszi – a tag részére visszafizetésre kerül.

A Társaság a 630/2021. (VI.16.) számú Képviselő-testületi határozat alapján módosított alapító okiratának 8. pontja lehetővé teszi, hogy a tulajdonos Budapest Főváros VII. kerület Erzsébetváros Önkormányzata évente legfeljebb 5.000.000 Ft összegben – a törzstőke helyreállításának érdekében – pótbefizetést teljesítsen.

A törzstőke 356.500.000.- Ft, melyhez viszonyítottan a Társaság 2022. évi beszámolója alapján 1.150.000 Ft hiányzik, a saját tőke hiány minimálisan pótlandó összege tehát 1.150.000 Ft.

**A Ptk. alapján:**

***3:99/A. § [A pótbefizetés]***

***(1)*** *Ha a társaság létesítő okirata feljogosítja a legfőbb szervet arra, hogy a veszteségek fedezésére pótbefizetési kötelezettséget írjon elő a tagok számára, meg kell határozni azt a legmagasabb összeget, amelynek befizetésére a tag kötelezhető, továbbá a pótbefizetés elrendelhetőségének gyakoriságát.*

***(2)*** *A pótbefizetés teljesítésének módját, ütemezését és teljesítésének határidejét a pótbefizetés elrendeléséről szóló legfőbb szervi határozatban kell meghatározni. A pótbefizetés összege a tag vagyoni hozzájárulását nem növeli. A pótbefizetés a nem pénzbeli vagyoni hozzájárulásokkal szemben érvényesülő követelményeknek megfelelő nem pénzbeli szolgáltatás útján is teljesíthető.*

***(3)*** *A pótbefizetési kötelezettséget a tag vagyoni hozzájárulása arányában kell meghatározni és teljesíteni.*

***(4)*** *A pótbefizetés késedelmes teljesítése vagy teljesítésének elmulasztása esetén a tag vagyoni hozzájárulásának nemteljesítésére vonatkozó rendelkezéseket kell megfelelően alkalmazni.*

***(5)*** *A legfőbb szerv eltérő határozata hiányában a veszteség pótlásához nem szükséges pótbefizetéseket a visszafizetés időpontjában a társasággal tagsági jogviszonyban álló tagok részére vissza kell fizetni. A visszafizetésre a vagyoni hozzájárulások teljes befizetése után kerülhet sor.*

***(6)*** *Korlátolt felelősségű társaság esetén a saját üzletrészre, zártkörűen működő részvénytársaság esetén a saját részvényre jutó pótbefizetést nem kell visszafizetni.*

***(7)*** *Egyszemélyes korlátolt felelősségű társaság és egyszemélyes részvénytársaság esetén a pótbefizetés előírásához létesítő okiratba foglalt rendelkezésre nincs szükség. A pótbefizetés feltételeit az alapítónak vagy az egyedüli tagnak a határozatában kell megállapítania.*

*(8) A nyilvánosan működő részvénytársaság alapszabálya pótbefizetésről nem rendelkezhet. Az alapszabály ettől eltérő rendelkezése semmis.*

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendelet 15. § (4) bekezdése alapján a Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága jogosult dönteni jelen ügyben.

***15. §****(1) Az e szakaszban foglalt rendelkezések nem vonatkoznak a részben, vagy egészben önkormányzati tulajdonú gazdasági társaságoknak az Önkormányzatot megillető tulajdonrészének átruházására.*

*(2) A Képviselő-testület dönt*

*a) gazdasági társaság alapításáról és megszüntetéséről,*

*b) gazdasági társaságban történő tulajdonszerzésről,*

*c) a 100%-ban az Önkormányzat közvetlen tulajdonában lévő gazdasági társaság, illetve annak közvetlen 100%-os tulajdonában álló gazdasági társaság vezető tisztségviselőinek, felügyelő bizottsága tagjainak, kinevezéséről és felmentéséről, valamint díjazásuk megállapításáról,*

*d) a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról,*

*e) a 100%-ban az Önkormányzat közvetlen tulajdonában álló gazdasági társaság egyszemélyes gazdasági társasága létrehozásának, megszüntetésének, átalakulásának előzetes jóváhagyásáról,*

*f) a gazdasági társaságok számviteli törvény szerinti éves beszámolójának jóváhagyásáról.*

*(3) A Polgármester*

*a) a (2) bek. c) pontjában foglalt kivételével gyakorolja a 100%-ban közvetlenül az Önkormányzat tulajdonában lévő gazdasági társaságok vezető tisztségviselője tekintetében az egyszemélyes gazdasági társaság taggyűlését, illetve az alapítóját megillető munkáltatói jogokat.*

*b) jóváhagyja a 100%-ban közvetlenül az Önkormányzat tulajdonában lévő gazdasági társaságok szervezeti- és működési szabályzatát*

*(4)* ***A (2) –***[***(3) bekezdés***](https://or.njt.hu/eli/v01/735704/r/2012/11#SZ15@BE3)***ekben foglaltak kivételével a Pénzügyi és Kerületfejlesztési Bizottság gyakorolja az Önkormányzatot, mint tulajdonost megillető jogokat a részben, vagy egészben az Önkormányzat tulajdonában lévő gazdasági társaságokban****, és a 100%-ban az Önkormányzat közvetlen tulajdonában lévő gazdasági társaság egyszemélyes tulajdonában lévő gazdasági társaságban.*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2023. (VI.20.) határozata az Akácfa Udvar Kft. részére pótbefizetés teljesítése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy az Akácfa Udvar Kft. részére Budapest Főváros VII. kerület Erzsébetváros Önkormányzata **1.150.000.-Ft, azaz Egymillió-egyszázötvenezer** forint pótbefizetést teljesít.

**Felelős:** Niedermüller Péter polgármester

**Határidő:** 2023. július 31.

Budapest, 2023.06.01.

Dobai András

ügyvezető

Melléklet:

* 2022. évi beszámoló
* könyvelői tájékoztatás
* Alapítói okirat
* 630/2021. (VI.16.) számú Képviselő-testületi határozat