|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. június 20-i rendkívüli ülésére**

|  |  |
| --- | --- |
| **Tárgy:** | Tulajdonosi döntés Budapest Főváros VII. kerület Erzsébetváros Önkormányzata fenntartásában álló Erzsébetvárosi Magonc Óvoda által használt vagyontárgyak selejtezésének tárgyában |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

**Tisztelt Bizottság!**

Az Erzsébetvárosi Magonc Óvoda 2023.05.03. napján küldte meg a 2023. évben selejtezni kívánt eszközök listáját és egyben kérte a selejtezés engedélyezését. A selejtezni kívánt eszközök értéke összesen nettó 106.183,-Ft.

Budapest Főváros VII. kerület Erzsébetvárosi Polgármesteri Hivatal 3/2015. (09.01.) Polgármesteri és Jegyzői Együttes Intézkedésben foglalt rendelkezések alapján a Bizottság elé terjesztem jóváhagyásra a selejtezésre javasolt eszközök jegyzékét.

A jegyzékbe felvett, selejtezésre javasolt eszközök használatra már nem alkalmasak.

A Vagyongazdálkodási Iroda részéről a határozati javaslathoz mellékelt jegyzékbe felvett vagyontárgyak selejtezését javasoljuk.

A Bizottság jelen ügyben Budapest Főváros VII. kerület Erzsébetvárosi Polgármesteri Hivatal 3/2015. (09.01.) Polgármesteri és Jegyzői Együttes Intézkedés II./2. pontjában meghatározottak szerint; Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendeletének 5. § (1) bekezdése alapján jogosult dönteni.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.;”*

Budapest Főváros VII. kerület Erzsébetvárosi Polgármesteri Hivatal 3/2015. (09.01.) Polgármesteri és Jegyzői Együttes Intézkedés II./2. pontja értelmében:

*„II./2 A javaslatok, valamint az eladási ár jóváhagyására a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 5.§-a alapján… Nettó százezer forint forgalmi értéket meghaladó, de nettó ötvenmillió forint forgalmi értéket nem meghaladó vagyonelem, vagy vagyonösszesség esetében a Pénzügyi és Kerületfejlesztési Bizottság jogosult dönteni.”*

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (VI.20.) határozata az Erzsébetvárosi Magonc Óvoda által használt vagyontárgyak selejtezésének tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. jelen határozat mellékletét képező, az Erzsébetvárosi Magonc Óvoda által használt felesleges és selejtezésre javasolt vagyontárgyak jegyzékét jóváhagyja és hozzájárul az eszközök selejtezéséhez.
2. **Felkéri** az Erzsébetvárosi Magonc Óvoda vezetőjét, hogy a selejtezett vagyontárgyak elszállításáról gondoskodjon.

**Felelős:** Niedermüller Péter

**Határidő:** azonnal

**Végrehajtásért felelős:** Vagyongazdálkodási Iroda

Budapest, 2023. június 7.

dr. Veninger Gyula Nándor

Főépítészi és Vagyongazdálkodási Iroda vezetője

Előterjesztés melléklete:

* Erzsébetvárosi Magonc Óvoda kérelem
* Kódjegyzék

Határozati javaslat melléklete:

* Erzsébetvárosi Magonc Óvoda selejtezendő eszközök listája