**BONYOLÍTÓI KERETSZERZŐDÉS**

1. **számú módosítással egységes szerkezetben**

***(A módosítások a szerződés szövegében dőlt betűvel, vastagon szedve vannak jelölve)***

*Tulajdonosi döntés „Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022” tárgyában*

amely létrejött egyrészről:

**Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6.; adószám: 15735708-2-42; statisztikai számjel:15735708-8411-321-01; törzskönyvi azonosító száma: 735704; képviseli: **Niedermüller Péter polgármester)** mint Megbízó (a továbbiakban: **Megbízó vagy Önkormányzat**),

másrészről:

**EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** (1071 Budapest, Damjanich utca 12.; adószám: 12194528-2-42; cégjegyzékszám: 01-10-043258; pénzforgalmi számlaszám: ***K&H Bank Zrt. 10404072-00033584-00000007***; képviseli: **dr. Halmai Gyula vezérigazgató)** mint Megbízott (a továbbiakban: **Megbízott vagy Társaság)**

– együttes említésük esetén: **Felek)** – között alulírott napon és helyen az alábbi feltételek szerint:

**PREAMBULUM**

1. A Szerződő Felek rögzítik, hogy a Társaság által üzemeltetett önkormányzati tulajdonú egyes ingatlanokban a kéményjáratok felújítására hatósági kötelezés van érvényben. Az érintett ingatlanok közül azokban, melyek esetében az ingatlan adottságai miatt (pl. földszinti elhelyezkedés, nagyon rossz műszaki állapotú kémény, stb.) már előzetes becslés alapján is tudható, hogy aránytalanul magas költséggel járna, vagy egyéb más okból nem megvalósítható a kémény felújítása - és az egyéb műszaki adottságok is lehetővé teszik - a fűtés és/vagy a háztartási melegvíz biztosítása elektromos berendezéssel kerül megvalósításra.
2. ***Felek egyezően rögzítik, hogy a közöttük Budapest Főváros VII. kerület Erzsébetváros Önkormányzata Pénzügyi és Kerületfejlesztési Bizottsága 619/2022. (IX.20.) számú határozata alapján „Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022” tárgyában érvényben lévő bonyolítói keretszerződést Budapest Főváros VII. kerület Erzsébetváros Önkormányzata Pénzügyi és Kerületfejlesztési Bizottsága …/2023. (VI.20.) számú határozata alapján az alábbiak szerint módosítják:***

**MEGÁLLAPODÁS**

1. Megbízó megbízza Megbízottat a jelen szerződés 1. számú mellékletében felsorolt önkormányzati tulajdonban lévő ingatlanok (a továbbiakban: ingatlanok) tekintetében *elektromos fűtés- és/vagy háztartási melegvíz előállítására alkalmas rendszerek kiépítésének* lebonyolításával (a továbbiakban: bonyolítói feladatok) az alábbiakban leírtak szerint:
   1. készítse el tárgyi munkálatok műszaki tartalmát;
   2. teljeskörűen készítse el a pályázati anyagot;
   3. a vállalkozó, vagy alvállalkozó kiválasztása érdekében a szükséges beszerzési/ közbeszerzési eljárást ajánlatkérőként folytassa le;
   4. a nyertes vállalkozóval a vállalkozási szerződést megrendelőként kösse meg, Megbízó tájékoztatása mellett;
   5. a Megbízó érdekében a képviseletében működjön közre a szükséges hatósági eljárás(ok)ban;
   6. a vállalkozási szerződés alapján teljesített munkálatok műszak átadás-átvételi eljárását bonyolítsa le, különös figyelemmel az a) pontban meghatározott műszaki tartalomra;
   7. a jótállási, illetve szavatossági idő alatt szükség esetén járjon el a Megbízó képviseletében (utó- felülvizsgálati eljárásban, illetve a jótállási/szavatossági igényérvényesítés érdekében);
   8. előre nem látható körülmények esetén a Megbízóval előzetesen egyeztetetten – tegyen meg minden szükséges intézkedést a tárgyi munkálatok sikeres teljesítése érdekében.
   9. Megbízott köteles az eredményesen lefolytatott beszerzési/közbeszerzési eljárás után kezdeményezni a szerződés módosítását annak érdekében, hogy a költségek ingatlanonként meghatározásra kerüljenek.

A Felek megállapodnak abban, hogy az *ingatlanokban* *az* *elektromos fűtés- és/vagy háztartási melegvíz előállítására alkalmas rendszerek kiépítésére vonatkozó munkák elvégzése tárgyában* meghatározott feladatokat jelen szerződés aláírását követően Megbízott köteles elvégezni.

Amennyiben az 1. sz. mellékletben szereplő ingatlanokon kívül további önkormányzati tulajdonú ingatlanokra vonatkozó hatósági (kémény)kötelezések műszaki vizsgálata során megállapításra kerül, hogy a fűtés- és/vagy háztartási melegvíz előállítása elektromos rendszer kiépítésével valósítható meg gazdaságosan és a keretösszeg felhasználása azt lehetővé teszi, Felek jelen szerződés közös megegyezéssel történő módosítását követően rendelkezhetnek azok elvégzéséről.

1. Felek egyezően rögzítik, hogy a Megbízottat a jelen szerződés alapján díjazás illeti meg. A díjazás alapját egyrészről a szerződés 1) pontjában leírtaknak megfelelő *az elektromos fűtés- és/vagy háztartási melegvíz előállítására alkalmas rendszerek kiépítésére vonatkozó munkák* költségei, valamint azok kivitelezéséhez szükséges bonyolítói feladatok díja együttesen képezik.

A díjazás mértéke:

1. Az első pontban meghatározott kivitelezési feladatok díja 23 280 000,-Ft + 27% Áfa;
2. bonyolító feladatok jutaléka: 698 400,-Ft + 27% Áfa,

**összesen nettó 23 978 400,-Ft + 27% Áfa, mindösszesen bruttó 30 452 568,- Ft, azaz harmincmillió-négyszázötvenkettőezer-ötszázhatvannyolc forint.**

1. Felek megállapodnak, hogy a 2) pontban meghatározott összeg keretösszeg, kizárólag a szerződés 1) a-i) pontjaiban meghatározott bonyolítói feladatok elvégzésére használható fel annak kimerüléséig.
2. Felek megállapodnak, hogy Megbízó a bonyolítói szerződés zökkenőmentes teljesítése érdekében Megbízott részére előleget biztosít. Az előleg összege a 2.a) pontban megjelölt kivitelezési díj 100%-a, összesen bruttó 29 565 600,- Ft, azaz huszonkilencmillió-ötszázhatvanötezer-hatszáz forint, melyet Megbízott legfeljebb 2 (kettő) részletben jogosult lehívni az alábbiak szerint:

1. (első) előleg összege: bruttó 20 695 920,- Ft,

2. (második) előleg összege: bruttó 8 869 680,- Ft.

1. Az előleget Megbízó az előlegről kiállított előlegbekérő kézhezvételét követő 8 (nyolc) napon belül fizeti meg a Megbízott ***K&H Bank Zrt-nél vezetett 10404072-00033584-00000007*** számú bankszámlájára történő átutalással. Megbízott köteles az előleg összegéről előlegszámlát kiállítani és azt a Megbízónak megküldeni.

5.1. Megbízott 2 (kettő) előlegszámla, 1 (egy) részszámla és 1 (egy) végszámla kiállítására jogosult. Az 1. (első) előleg lehívására a kivitelező vállalkozóval történt szerződéskötést követően van lehetőség.

5.2. Megbízott a 2. (második) előleget az 1. (első) előleggel történt elszámolást követően jogosult lehívni, melyet Megbízó az előlegről kiállított előlegbekérő kézhezvételét követő 8 (nyolc) napon belül fizeti meg a Megbízott ***K&H Bank Zrt-nél vezetett 10404072-00033584-00000007*** számú bankszámlájára történő átutalással. Megbízott köteles az előleg összegéről előlegszámlát kiállítani és azt a Megbízónak megküldeni.

5.3. Megbízott az előleg összegeit a részszámlában, valamint a végszámlában számolja el.

5.4. A díjazás a feladat elvégzése érdekében felmerült, indokolt és számlákkal igazolt költségek ellenértékének megtérítéséből áll. Amennyiben a Megbízott a kivitelező vállalkozóval szemben késedelmi, meghiúsulási, egyéb kötbért érvényesít, a kötbér összege az Önkormányzatot illeti meg.

1. A szerződés a szerződéses keretösszeg maximális értékének eléréséig, *de legkésőbb* ***2024. június 30.*** napjáig áll fenn. Amennyiben a keretösszeg nem merül ki ***2024. június 30-ig***, a keretszerződés teljesítési határideje a Felek közös megegyezésével módosítható.
2. A teljesítés igazolásának folyamata:
3. Felek egyezően rögzítik, hogy az ingatlanokban lévő *elektromos fűtés- és/vagy háztartási melegvíz előállítására alkalmas rendszerek kiépítésére vonatkozó munkák* kivitelezését a teljesítést alátámasztó dokumentáció, különösen a kivitelezői megfelelőségi- és a hatósági megfelelőségi nyilatkozat megléte esetén tekintik 100%-os teljesítésnek.
4. Megbízó a teljesítést alátámasztó dokumentációt 10 munkanapon belül köteles felülvizsgálni, és kifogásait jelezni. Felek megállapodnak abban, hogy amennyiben Megbízó a megadott határidőben kifogással él, a Felek kötelesek a kifogás tárgyában egyeztetéseket folytatni és azokat a körülmények és a lehetőségek figyelembevételével haladéktalanul lezárni. Megbízott a teljesítésigazolás birtokában végszámlát állít ki, melyet Megbízó 8 napos fizetési határidővel, Megbízott ***K&H Bank Zrt-nél vezetett 10404072-00033584-00000007*** számú bankszámlájára történő átutalással teljesít.
5. A Felek egyezően rögzítik, hogy Megbízott a bonyolítói feladatok teljes kivitelezéséről szóló elszámolás dokumentációját Megbízó részére legkésőbb ***2024. július 31.*** napjáig benyújtja.
6. A teljesítés igazolására a Főépítészi és Vagyongazdálkodási Iroda vezetője jogosult, a teljesítés igazolását és a pénzügyi elszámolást követően Megbízott gondoskodik az üzembe helyezési okmány elkészítéséről.
7. Megbízó a munkák elvégzését, a számlák megalapozottságát bármikor vizsgálhatja és ellenőrizheti.
8. Felek képviselői:

Megbízó képviselője: Dr. Veninger Nándor Főépítészi és Vagyongazdálkodási Iroda vezetője

Megbízott képviselője: Dr. Halmai Gyula vezérigazgató

1. A jelen szerződésben nem szabályozott kérdésekben a Felek között létrejött érvényes és hatályos Feladatellátási szerződés, valamint a Polgári Törvénykönyvről szóló 2013. évi V. törvény vonatkozó rendelkezései az irányadók.
2. Megbízott az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
3. Felek közötti jogviszony tartalmát jelen szerződésben foglaltak határozzák meg. A jelen szerződésből eredő jogvitákat a szerződő Felek megkísérlik békés úton rendezni. Amennyiben ez 15 napon belül nem vezet eredményre, a Felek a jogvitát peres útra terelik a polgári perrendtartásról szóló 2016. évi CXXX. törvény vonatkozó rendelkezései figyelembevételével.
4. Felek a jelen szerződést annak gondos elolvasása és közös értelmezése után, mint akaratukkal mindenben megegyezőt írják alá.

Jelen megállapodás 5 egymással szó szerint megegyező, eredeti példányban készült, melyből 3 példány a Megbízót, 2 példány a Megbízottat illeti.

1.sz. melléklet: Elektromos felújítás ingatlanlista

Budapest, 2023. ………………..

|  |  |
| --- | --- |
| ……………………………….. | ….……………………………… |
| **Budapest Főváros VII. kerület**  **Erzsébetváros Önkormányzata**  Niedermüller Péter polgármester  Megbízó | **EVIN Erzsébetvárosi Ingatlangazdálkodási Nonprofit Zrt.**  Dr. Halmai Gyula vezérigazgató  Megbízott |
|  |  |
|  |  |

Jogilag ellenőrizte:

…………………………

**Tóth László**

jegyző

Pénzügyi ellenjegyzés:

…………………………

**Nemes Erzsébet**

Pénzügyi Iroda vezetője