|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. június 20 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés az „Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022.” tárgyú bonyolítói szerződés módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között *„Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022.”* tárgyában *bonyolítói keretszerződés* (a továbbiakban: Szerződés) van érvényben *(1. számú melléklet)*.

A kéményjáratok felújítására vonatkozó hatósági kötelezéssel érintett ingatlanok közül azokban, melyek esetében az ingatlan adottságai miatt (pl. földszinti elhelyezkedés, nagyon rossz műszaki állapotú kémény, stb.) aránytalanul magas költséggel járna, vagy egyéb más okból nem megvalósítható a kémény felújítása - és az egyéb műszaki adottságok is lehetővé teszik - a fűtés és/vagy a háztartási melegvíz biztosítását elektromos berendezéssel valósítjuk meg, melynek költség-hatékonysága a legújabb energiapiaci trendeket figyelembe véve immár nem csak beruházási szempontból, de üzemeltetési szempontból is előnyös.

Az eddig elkészült kéményfelújítások, vagy kémény lezárások esetében nem volt indokolt a szerződés tárgya szerinti beruházás megvalósítása, ezért a Szerződés keretösszege még teljes mértékben rendelkezésre áll. Az elektromos fűtés és/vagy a háztartási melegvíz rendszerek kiépítésével érintett ingatlanok listája fentieknek megfelelően csökkent (bonyolítói szerződés melléklete), a kéményfelújítással érintett ingatlanlistával harmonizálásra került.

A Szerződés a szerződéses keretösszeg maximális értékének eléréséig, de legkésőbb 2023. június 30. napjáig került megkötésre. Annak érdekében, hogy a szerződés tárgya a kéményfelújításokhoz igazodva megvalósítható legyen, szükség van a határidő módosítására.

A Szerződés 6) pontja szerint *„…Amennyiben a keretösszeg nem merül ki 2023. június 30-ig, a keretszerződés teljesítési határideje a Felek közös megegyezésével módosítható.”*

Fentiek alapján kérjük a T. Bizottságot, hogy a bonyolítói szerződés módosításához hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:

a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;

b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (VI.20.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022.”* tárgyú bonyolítói szerződés módosításáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022.”* tárgyú bonyolítói szerződés módosításához.
2. felkéri a Polgármestert és az EVIN Nonprofit Zrt. vezérigazgatóját a határozati javaslat *1. számú mellékletét* képező, a módosítással egységes szerkezetbe foglalt bonyolítói szerződés annak mellékletével együtt történő aláírására.

**Felelős:** Niedermüller Péter polgármester

**Határidő:** 2023. június 29.

Budapest, 2023. június 9.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés melléklete:

1. számú melléklet: Bonyolítói szerződés *„Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022.”* tárgyában

Határozati javaslat mellékletei:

1. számú melléklet – A módosítással egységes szerkezetbe foglalt Bonyolítói szerződés *„Önkormányzati tulajdonban lévő ingatlanokban elektromos fűtés- és háztartási melegvíz előállítására alkalmas rendszerek kiépítése 2022.”* tárgyában
2. számú melléklet – Bonyolítói szerződés 1. számú módosítása 1. sz. melléklete: ingatlanok listája